
ТЕХНИЧЕСКО  ЗАДАНИЕ ЗА ВЪНШНА УСЛУГА 

„ПРОВЕЖДАНЕ НА ОБУЧЕНИЯ ЗА СЪЗДАВАНЕ НА КАПАЦИТЕТ НА „МИГ - КАРНОБАТ”
ПО ТРИ ОБОСОБЕНИ ПОЗИЦИИ”
Във връзка с:

Изпълнение на Стратегия за местно развитие на „МИГ- Карнобат” с № 41-04-24/ 07.11.2011 г.
Изпълнение на  мярка „Управление на местни инициативни групи, придобиване на умения и постигане на обществена активност на съответната територия за местните инициативни групи, прилагащи стратегии за местно развитие” от Програмата за развитие на селските райони за периода 2007 - 2013 г.

Изпълнение на тристранен договор за финансиране: № РД-50-93/13.06.2012 г. между МЗФ, ДФ „Земеделие” - Разплащателна агенция и СНЦ „МИГ- Карнобат”;

Изпълнение на бюджет по Мярка 431-1 за 2012 г. на „МИГ- Карнобат”
ОБЩА ИНФОРМАЦИЯ:

1.Мярка 41 „Прилагане на стратегиите за местно развитие” има  следните цели:
-осигуряване на основа за средносрочно и дългосрочно устойчиво развитие в селските райони чрез прилагането на подхода „отдолу – нагоре” и насърчаване „ученето чрез правене” в местните общности, повишавайки техния капацитет за планиране;

- създаване на възможности за дългосрочна заетост и повишаване на доходите в селските райони чрез разнообразяване на икономическите дейности, подобряване на конкурентоспособността на местните продукти, опазване на природните ресурси и околната среда в селските райони и развитие на по-качествени услуги в съответствие с нуждите и очакванията на местното население;

- стимулиране на интегрирани и устойчиви практики.

2.Мярка 431-1 „Управление на МИГ, придобиване на умения и постигане на обществена активност на съответната територия за местните инициативни групи, прилагащи стратегии за местно развитие” има следните цели:

- насърчаване развитието на МИГ като силна и ефикасно действаща структура;

- осигуряване на ресурси - човешки, технически и финансови, за цялостно обезпечаване на дейностите на МИГ и за прилагане на техните стратегии за местно развитие;

- повишаване на информираността и уменията на местните жители относно подхода Лидер и насърчаване на активното им участие в процеса на прилагане на стратегии за местно развитие.
3. Цели на Стратегията за местно развитие на „МИГ - Карнобат”: 
· Стратегическа цел: 
Повишаване качеството на живот за територията на община Карнобат посредством използване на подхода ЛИДЕР за подпомагане развитието на конкурентноспособни земеделие и икономика,  разнообразяване на възможностите за заетост, подобряване на техническата и социална инфраструктура, съхраняване и развитие на културно-историческия и природен потенциал и укрепване на капацитета на местната общност за управление развитието на територията.


· Приоритети в СМР на „МИГ - Карнобат”:

· Стабилизиране на местната икономика чрез повишаване на конкурентната способност на земеделието и разнообразяване на бизнеса и услугите; 
· Подобряване качеството на живот в територията;

· Създаване на условия за съхраняване и развитие на  културно-историческото и природно богатство на територията. 

Стратегията има за цел да подпомогне развитието на територията чрез  повишаване доходите  на населението, създаване на по-добра жизнена среда, на нови възможности за заетост и мотивация на хората за укрепване на културните традиции на местната общност.

· Специфични цели на Стратегията за местно развитие:

·  Създаване на условия за развитие на конкурентни селско стопанство, малък и среден бизнес и преработвателна промишленост.
· Насърчаване на предприемачеството и разнообразяване на икономиката чрез развиване на дейности и услуги, създаващи доходи извън земеделския сектор (вкл. туристически дейности).

· Повишаване на професионалните знания и умения сред бизнеса и населението с цел подобряване  на организацията, условията на труд и създаване на възможности за допълнителна трудова заетост.
· Подобряване на достъпността и качеството на основните услуги за населението (вкл. за децата и уязвимите групи).
· Подобряване на качеството на техническата, социалната и културна инфраструктура за създаване на по-добра жизнена среда в населените места.

· Опазване, развитие, промотиране и маркетинг на  културното и природно наследство на територията. 
ЦЕЛИ И ОЧАКВАНИ РЕЗУЛТАТИ  НА ЗАДАНИЕТО:

4. Цели на заданието.    

· Създаване на условия за организиране и провеждане на обучения за членове на Управителния съвет (УС) и Контролния съвет (КС) на МИГ, свързани с прилагане на Стратегията за место развитие.

· Създаване на условия за организиране и провеждане на обучения за членове на екипа на МИГ, свързани с прилагане на Стратегията за место развитие.

· Създаване на условия за организиране и провеждане на обучения за бенефициенти на територията на МИГ.

· Да се повиши капацитета на местната общност на територията на МИГ- членове на МИГ, екип на МИГ, бенефициенти по мерки от СМР на МИГ, кандидати с проекти към МИГ.
· Придобиване на знания и умения сред членове и бенефициенти на МИГ за разработване, управление, мониторинг  и отчитане на проекти към СМР.

5. Резултати, които трябва да бъдат постигнати при изпълнение на заданието.

· Създаване на условия за реализиране на обучения за членове на УС и КС на МИГ, свързани с прилагане на Стратегията за место развитие.

· Създаване на условия за реализиране на обучения за членове на екипа на МИГ, свързани с прилагане на Стратегията за место развитие.

· Създаване на условия за реализиране на обучения за бенефициенти на територията на МИГ.

· Повишен капацитет на местната общност на територията на МИГ - членове на МИГ, екип на МИГ, бенефициенти по мерки от СМР на МИГ, кандидати с проекти към МИГ.

· Придобити знания и умения сред членове и бенефициенти на МИГ за разработване, управление, мониторинг  и отчитане на проекти към СМР.

ОБХВАТ НА ЗАДАНИЕТО:

6.Обособени позиции в заданието :
Обособена позиция № 1: "Обучение на членовете на екипа, Управителния съвет (УС) и Контролния съвет (КС)";

Обособена позиция № 2: "Обучения на местни лидери на тема: "Прилагане на подхода Лидер на местно ниво по сектори на развитие";
Обособена позиция № 3: "Обучения за местни лидери на тема: "Мобилизиране на ресурси за участие в стратегията за местно развитие по сектори".
7.Описание на дейностите по обособени позиции:
7.1. „Обучение на членовете на екипа, Управителния съвет (УС) и Контролния съвет (КС)”:
Основни параметри на обучението:

- Брой обучения: 3 обучения за 2012 г. за 14 човека;
· Времетраене на обученията: общо 3 дни

· Технически  осигурена зала за обучение: техническа осигуреност за временно ползване за 3 дни: лаптоп - 1бр., мултимедия - 1 бр., екран за мултимедия – 1 бр., преносим принтер - 1 бр., безжичен интернет (флашка);

· Разходи за лектори;
· Знамена на Република България и Европейския съюз: 2 броя с размер 50/80 см., със закрепване;
· Кафе - паузи по време на срещи: минерална вода/чай/кафе/сандвичи за 14 човека.
7.2. „Обучения на местни лидери на тема: „Прилагане на подхода Лидер на местно ниво по сектори на развитие":
Основни параметри на обучението:
- Брой обучения: 1 обучение за 2012 г. за 40 човека;
· Времетраене на обучението: 2 дни;
· Технически осигурена зала за обучение: техническа осигуреност за временно ползване за 2 дни: лаптоп - 1бр., мултимедия - 1 бр., екран за мултимедия – 1 бр., преносим принтер - 1 бр., безжичен интернет (флашка);

· Разходи за лектори;
· Знамена на Република България и Европейския съюз: 2 броя с размер 50/80 см., със закрепване;
· Кафе - паузи по време на срещи: минерална вода/чай/кафе/сандвичи за 40 човека.
7.3. „Обучения за местни лидери на тема: „Мобилизиране на ресурси за участие в стратегията за местно развитие по сектори”:
- Брой обучения: 1 обучение за 2012 г. – 5 сектора х 15 човека;

- Времетраене на обучението: 2 дни;
· Технически осигурена зала за обучение: техническа осигуреност за временно ползване за 2 дни: лаптоп - 1бр., мултимедия - 1 бр., екран за мултимедия – 1 бр., преносим принтер - 1 бр., безжичен интернет (флашка);

· Разходи за лектори;
· Знамена на Република България и Европейския съюз: 2 броя с размер 50/80 см., със закрепване;
· Кафе-паузи по време на срещи: минерална вода/чай/кафе/сандвичи за 5 сектора х 15 човека.
СРОКОВЕ И ЦЕНИ ЗА ИЗПЪЛНЕНИЕ НА ЗАДАНИЕТО:
8. Цена за изпълнение на заданието.

Разделянето на 3 броя обособени позиции е направено с оглед по-ефективно и по-ефикасно реализиране на предвидените обучения. Обученията са обособени по теми. 

Необходимо е обучаващите организации, предявяващи интерес към настоящата поръчка да подходят професионално към всяка от темите и да кандидатстват само за тези теми/тема, по които имат най-добра ресурсна и експертна подготовка, имайки в предвид особеностите на Програма за развитие на селските райони, Лидер и неговото прилагане.

Оферта може да бъде подадена за една, за две или за всички обособени позиции.
Услугата ще се финансира със средства от одобрения бюджет на мярка 431-1, като за изпълнение на услугата ще се подпише договор с изпълнителя на база предложената в оферта цена. 
Прогнозната стойност: 


Общият финансов ресурс за изпълнение на поръчката е в размер на 19 700,00 (деветнадесет хиляди и седемстотин лева) лв. с ДДС. Участниците следва да имат предвид, че тази стойност е прогнозна и зависи от одобрения от Министерство на земеделието и храните бюджет на „МИГ – Карнобат” по тези бюджетни пера.
Обособена позиция № 1: „Обучение на членовете на екипа, Управителния съвет (УС) и Контролния съвет (КС)” с цена в размер до 6000,00 (шест хиляди лева) лв. с ДДС;
Обособена позиция № 2: „Обучения на местни лидери на тема: „Прилагане на подхода Лидер на местно ниво по сектори на развитие" с цена в размер до 4700,00 (четири хиляди и седемстотин лева) лв. с ДДС;
Обособена позиция № 3: „Обучения за местни лидери на тема: „Мобилизиране на ресурси за участие в стратегията за местно развитие по сектори” с цена в размер до 8700,00 (осем хиляди и седемстотин лева) лв. с ДДС.
ИЗИСКВАНИЯ ЗА ИЗПЪЛНЕНИЕ НА ПОРЪЧКАТА:
9. Изпълнителят трябва да обезпечи екипно обученията, предвид на което трябва да подходи професионално към всяка от темите и да кандидатства само за тези теми/тема, по които има най-добра ресурсна и експертна подготовка, имайки в предвид особеностите на Програма за развитие на селските райони, Лидер и неговото прилагане.
10.Общи изисквания към експертите, които ще провеждат обученията:

· опит в провеждане на обучения за представители от различни сектори (МИГ е с разнородно представителство по сектори);
· познаване на Лидер и ПРСР;
· детайлно познаване на нормативната база по ПРСР - наредби, регламенти и др.;
· познаване на европейските добри практики по Лидер;
· опит в провеждане на обучения за различни целеви групи по предприсъединителните и Структурните фондове на ЕС, както и по ЕЗФРСР;
Изпълнителят трябва да гарантира, че има достатъчно наличен административен капацитет, който да позволи на експертите да се фокусират върху техните основни задължения. 

11.При подготвяне на своята оферта всеки участник трябва да представи:

· Кратко описание на дейността на участника и неговите ресурсни и организационни възможности, представени учебни програми, които трябва да бъдат разписани подробно, съобразно всяка от темите по обособените позиции, за които участва с:

- Предложение за обучителни модули;

- Разпределение на времето между отделните модули по различните теми;

- Разпределение  на времето  между  лекциите и практическите упражнения;

- Друго по желание на участниците, в зависимост от обособената позиция, за която участва.

· Предварително описание на съдържанието на учебните материали :

- описание на съдържанието по същество – теми и под теми на лекциите, практически упражнения;

-  методология за провеждане на обученията.
12. Съпътстващи обученията документи:
· списък на участниците, съдържащи двете имена, телефон, е-mail;

· ежедневни присъствени списъци на участниците;

· списък на раздадените материали с подпис на всеки един от участниците, получил материал за обучение;

· документ за успешно преминато обучение /обучителен курс/;

· снимков материал /прилага се към отчетите на Изпълнителя, на хартиен и на магнитен носител - CD /.

13.Изисквания към учебните материали

Учебните материали трябва да са  представени на български език, по предварително разработена програма за обучение. За нуждите на съответното обучение материали следва да се представят на хартиен носител. Предоставените на хартиен носител трябва да съответстват на изискванията за публичност на Програмата за развитие не селските райони.

14.Изисквания  за дизайн на изготвените материали 

Задължителна визуализация по заданието:

-съдържанието на всеки материал е по изискване на СНЦ „МИГ-Карнобат”;
- информация за подпомагане на дейността му от Европейския земеделски фонд за развитие на селските райони (ЕЗФРСР);
-наименованието на МИГ, която се подпомага;

- знамето на Европейския съюз с пояснение за неговата роля;

- националното знаме на Република България;

- както и думите: „Европейски земеделски фонд за развитие на селските райони: Европа инвестира в селските райони”. 

Техническите изисквания към информацията във връзка с оповестяване на подпомагането на дейността от Европейския земеделски фонд за развитие на селските райони се определят съгласно Приложение № VI към чл. 58, ал. 3 от Регламент (ЕО) № 1974/2006 г. на Комисията от 15 декември 2006 г., определящ подробни правила за прилагане на Регламент (ЕО) № 1698/2005 г. на Съвета.

15.Получателят/- ите на финансова помощ по проект за прилагане на стратегията за местно развитие на дадена МИГ спазва изискванията за публичност на дейността и източниците на финансирането, заложени в наредбата за съответната дейност/мярка от ПРСР. Когато проектът (дейността) съответства на дейност/мярка по Регламент (ЕО) № 1698/2005 г. на Съвета или на друга дейност/мярка, то се спазват изискванията на Приложение № VI към чл. 58, ал. 3 от Регламент (ЕО) № 1974/2006 г. на Комисията от 15 декември 2006 г., определящ подробни правила за прилагане на Регламент (ЕО) № 1698/2005 г. на Съвета, 
Договор  № РД-50-93/13.06.2012 г., сключен между Министерство на земеделието и храните, Държавен фонд „Земеделие” – Разплащателна агенция и СНЦ „МИГ – Карнобат”, чл.52 от Наредба № 23/18.12.2009г. на МЗХ, Регламент (ЕО) № 1974/2006 и Регламент (ЕО) № 1698/2005.
16.В предложената цена (в български лева) да бъдат включени всички разходи за организиране и провеждане на обученията, в съответствие с изискванията на Възложителя, посочени в настоящото Техническо задание.
Предвижда се извършване на:

· едно авансово плащане в размер на 30 (тридесет) % от стойността на договора за изпълнение на поръчката, изплатено в срок до 5 дни след сключването му; 
· едно междинно плащане  в размер на 30 (тридесет) % от стойността на договора за изпълнение на поръчката, изплатено в срок до 5 дни след представяне на междинен доклад за изпълнение на дейностите, предмет на договора;

· едно окончателно плащане в размер на 40 (четиридесет) % от стойността на договора за изпълнение на поръчката след представяне на окончателен доклад.

За извършване на всяко плащане Изпълнителят представя на Възложителя фактура.


Междинният доклад се представя в срок до 7 декември 2012 г.

Окончателен доклад се представя най – късно до 21 декември 2012 г. Извършената работа се счита приета след  подписване на Приемо – предавателен протокол. Плащането се извършва в срок до 27-28 декември 2012 г. 
17.Срок за извършване на обученията – до 15  декември 2012 г., считано от датата на сключване на договора. 

18.Срок на валидност на офертите - 60 (шестдесет) календарни дни, считано от датата на подаването им.                                               

19.Оценка и мониторинг на резултатите от изпълнението на Заданието.

Мониторинг по време на изпълнение на поръчката ще бъде осъществяван от екипа по проекта, от представител на Възложителя, както и от експерта по СМР на „МИГ – Карнобат”.
ПРЕДСТАВЯНЕ НА ОФЕРТИ:

20. Участникът подготвя и представя оферта, която трябва да съответства напълно на изискванията на Възложителя, посочени в публичната покана и настоящото задание.

21.Не се допуска до участие в процедурата участник и оферта, която не отговаря на законовите изисквания или на някое от условията на Възложителя. Оферта, за която е налице поне едно от следните обстоятелства, не се приема и се връща незабавно на участника:

· представената оферта е постъпила в незапечатан плик;

· представената оферта е постъпила с нарушена цялост;


- представената оферта е постъпила след изтичане на крайния срок;
22.Офертата се представя в запечатан, непрозрачен плик от участника или от упълномощен от него представител лично или по пощата с препоръчано писмо с обратна разписка, или чрез куриерска служба, на следния адрес: СНЦ „МИГ – Карнобат”, ул. „Димитър Полянов” № 2,  гр. Карнобат, п. код 8400, в срок до 16,00 часа на 12.11.2012 г.

На плика трябва да бъде посочен адрес за кореспонденция и по възможност телефон, факс и електронен адрес, както и да бъде изписан следния текст: „За участие в процедура по чл. 14, ал. 4, т. 2 от ЗОП с предмет: „Провеждане на обучения за създаване на капацитет на „МИГ – Карнобат”, по три обособени позиции.”
23. Офертата трябва да съдържа: 

- Административни сведения за участника – Образец;

- Декларация за запознаване с условията – Образец;

- Регистрационни документи на участника: копие от документ за регистрация или ЕИК (единен идентификационен код), съгласно чл. 23 от Закона за търговския регистър – заверено копие;

- Срок на валидност на офертата - Образец;

- Декларации за липса на обстоятелства по чл. 47, ал. 1, 2 и 5 от ЗОП - Образци;

- Декларация за подизпълнителите, които ще участват при изпълнението на услугата и дела на тяхното участие, ако се предвиждат такива – Образец;
- Декларация от подизпълнител, че е съгласен да участва в процедурата като такъв – Образец;

- Декларация, съдържаща списък на изпълнени договори, сходни с предмета на обществената поръчка – Образец;

- Нотариално заверено пълномощно на лицето, упълномощено да представлява участника в процедурата (тогава, когато участникът не се представлява от лицата, които имат право на това, съгласно документите му за регистрация);

- Поименен списък на всички експерти, отговарящи на изискванията по т. 10 от настоящото задание - Образец, придружен от необходимите документи /граждански договори, трудови договори, документи доказващи участие като обучители/;
- Техническо предложение – Образец, включващо:
а)Методология за изпълнение на обществената поръчка;
б)Програма за изпълнение на дейностите;
-Ценово  предложение - Образец;

ЗАДЪЛЖЕНИЯ НА ИЗПЪЛНИТЕЛЯ:
24.Изпълнителят е длъжен:

· да изпълни в срок и с необходимото качество предвидените дейности за информация и публичност по проекта;

· да спазва изискванията в Общите условия към договор за безвъзмездна финансова помощ, Указанията за прилагане на мерки за информиране и публичност на Управляващия орган на ПРСР;
· да изпълни качествено услугата, като за същата да бъдат издадени разходно–оправдателни документи съгласно Закона за счетоводството и подписан приемно-предавателен протокол с „МИГ -Карнобат”;
25. Индикатори  за изпълнение: 

Индикаторите за изпълнение от страна на Изпълнителя са:

· проведено обучение;

· брой участници в обучението;

· разработени учебни материали;

Източници за информация на индикаторите ще бъдат:

- списък с участниците в обученията;

- програма на обученията;

- учебни материали;

- анкети с обратна връзка.

МЕТОДИКА ЗА ОЦЕНКА НА ОФЕРТИТЕ:
Всички оферти, които отговарят на обявените от Възложителя условия и бъдат допуснати до разглеждане, ще бъдат оценявани по критерия „икономически най-изгодна оферта”.
Оценката на офертите за всяка от обособените позиции се извършва по следната формула:

КО = ТО + ФО, 
където 
ТО - Техническа оценка: ТО = Т1 + Т 2, където Т1 е полученият брой точки за представена от участника Методология за изпълнение на обществената поръчка, а Т2 е полученият брой точки за представена от участника Програма за изпълнение на дейностите;

Участник, който е представил Методология за изпълнение на обществената поръчка, включваща подробно описание на теми и под теми на лекциите, практически упражнения, целите които се преследват с учебния материал и начина за постигането им, съобразени с изискванията на Възложителя по т. 4 и т. 5 от Техническото задание – получава 30 точки;

Участник, който е представил Методология за изпълнение на обществената поръчка, в която бегло са  описани темите и под теми на лекциите, практическите упражнения, целите които се преследват с учебния материал и начина за постигането им, не са съобразени в пълна степен с изискванията на Възложителя по т. 4 и т. 5 от Техническото задание – получава 20 точки;


Участник, който е представил Методология за изпълнение на обществената поръчка, в която описаните теми и под теми на лекциите, практическите упражнения, не отговарят на изискванията на Възложителя, целите които се преследват с учебния материал и начина за постигането им, не са съобразени с изискванията на Възложителя по т. 4 и т. 5 от Техническото задание – получава 10 точки;


Участник, който е представил Програма за изпълнение на дейностите, включваща подробно почасово разпределение на темите по отделните модули, подробно ресурсно обезпечаване на всеки модул – техническо и експертно, разпределение на времето между отделните модули и времето между лекциите и практическите упражнения, в пълно съответствие с поставените от Възложителя изисквания - получава 30 точки;
Участник, който е представил Програма за изпълнение на дейностите, включваща общо разпределение на темите по отделните модули, не е посочено изцяло ресурсното обезпечаване на всеки модул – техническо и експертно, бегло е засегнато разпределението на времето между отделните модули и времето между лекциите и практическите упражнения, Програмата не е съобразено напълно с поставените от Възложителя изисквания - получава 20 точки;

Участник, който е представил Програма за изпълнение на дейностите, която не включва разпределение на всички теми по отделните модули, не е посочено ресурсното обезпечаване на всеки модул – техническо и експертно, не е посочено разпределението на времето между отделните модули и времето между лекциите и практическите упражнения, Програмата не съответства в голяма степен на поставените от Възложителя изисквания - получава 10 точки;
ФО - Финансова оценка: предложената от участника цена за изпълнение на обществената поръчка.

Участник, който е предложил най – ниска цена, съобразена с прогнозната стойност на обособената позиция, за която участва, получава 40 точки. На всеки следващ участник ще бъдат отнемат по 2 точки от точките на участника, предложил по – ниска цена от него.
УТВЪРДИЛ:

Щерьо Черногоров 
Изпълнителен директор на „МИГ-Карнобат”

СДРУЖЕНИЕ „МЕСТНА  ИНИЦИАТИВНА  ГРУПА


КАРНОБАТ”

